**№15 «Әсел» бала бақшасы**

 **Жас олимпиадашылар**

 **Өткізген: Айсина Б.Е.**

 **Көкшетау - 2017**

 **«Жас олимпиадашылар»**

**Мерекенің мақсаты**: балаларға олимпиада туралы түсінік беру. Спорт түрлері туралы білімдерін арттыру, оларға спортпен шұғылданудың қажеттілігін түсіндіру. Спортқа қызығушылығын арттыру, отан сүйгіштікке тәрбиелеу.

**Құрал жабдықтар:** Олимпиада жалауының 5 түсті түйінделген шығырсық бейне көрінісі; «Олимпиялық отты» жағуға арналған пъедестал; футбол добы, хоккей таяқшасы мен шайба, қақпа;скейтборд;

шаңғы.

 **Жүру барысы:**

**Жүргізуші:** Бәрін бүгін шақырамыз,

 Спорттық алаңға жинап,

 Мерекемізді де бастаймыз,

 Денсаулық күнімен құттықтап!

* Сәлеметсіздер ме, қымбатты қонақтар ! Бүгін біздің спорттық алаңымызда « Жас олимпиадашылар» мерекесі өткізіледі.

**Олимпиада ұраны әуенімен балалар шығады.**

**Жүргізуші:** Бүгін екі топ жарысқа түседі. Ортамызға сайысқа қатысатын ойыншыларымызды шақырамыз.

-Бүгін біз сіздермен Олимпиада ойындарын өткізіп, сіздердің күшті, епті және еліміздің болашақ спортшылары болатындығына көз жеткізбекпіз және сеніміз зор.

Интерактив тақтада слайд.

-Көне Олимпиада ойындары Грекияның Олимп тау сілемдерінде өткізіл-гендіктен солай аталған. Алғашқы Олимпиада ойындарында жалғыз

спорт түрі ғана болған. Ол кейіннен Марафон аталып кеткен қашықтық-қа жүгіру.

Олимпиада ойындары немесе Олимпиада  төрт жылда бір рет өткізілетін ең ірі халықаралық кешенді спорттық жарыс.

[1924 жылы](http://www.wikiwand.com/kk/1924_%D0%B6%D1%8B%D0%BB) жазғы ойындарымен қатар [қысқы Олимпиада ойындары](http://www.wikiwand.com/kk/%D2%9A%D1%8B%D1%81%D2%9B%D1%8B_%D0%9E%D0%BB%D0%B8%D0%BC%D0%BF%D0%B8%D0%B0%D0%B4%D0%B0_%D0%BE%D0%B9%D1%8B%D0%BD%D0%B4%D0%B0%D1%80%D1%8B) да өткізіле бастады.Олимпиада ойындарын ашу рәсімінде Олимпиада алауын арнайы құбырда жағады. Олимпиада алауы олимпиадалық ойындардың басталуы, ашылуының символы болып, олимпиядалық ойындардың аяқталуына және салтанатты жабылуына дейін жанып тұрады.

[Олимпиада ойындарының ұраны](http://www.wikiwand.com/kk/%D0%9E%D0%BB%D0%B8%D0%BC%D0%BF%D0%B8%D0%B0%D0%B4%D0%B0_%D1%80%D3%99%D0%BC%D1%96%D0%B7%D0%B4%D0%B5%D1%80%D1%96) — "тезірек, жоғарырақ, күштірек".

Тәуелсіздігімізді алғаннан кейінгі олимпиада жеңімпаздары:(слайд)

1. Бекзат Саттарханов ,Василий Жиров,Серік Сапиев – бокс

2 Ольга  Шишигина , Ольга Рыпакова , Ермухан Ибраимов – жеңіл атлетика

3. Владимир Смирнов — шаңғы

4. Болат Жумадилов — күрес

 5. Александр Винакуров – веложарыс

 6. Майя Манеза ,Зульфия Шиншанло , Светлана Подобедова ,

Илья Ильин – ауыр атлетика.

* Олимпиада рәміздеріне ту (Олимпиада сақиналары), әнұран, ант, ұран, медаль, от, зәйтүн бұтағы, тұмар, эмблема және отшашу жатады.
* Бүгінгі біздің Олимпиадамыз қысқы және жазғы емес бізде отбасылық кіші олимпиада.
* Сап түзендер! Тік тұр! Олимпиядалық ту мен отты кіргізуге болады!

**Екі бала ту мен отты кіргізеді .Олимпиада отын жағады.**

-Кіші отбасылық Олимпиадамызды ашық деп жариялаймыз !

**Жүргізуші :**Сайысымызды бастамас бұрын әділқазылар алқасымен таныстырайық.
Акишева Г.С.- орыс тілі мұғалімі
Шайрахметова А. О.- медбике

Искакова Б.Ж.- психолог

Бүгінгі сайысымыздың түрлерімен таныс болыңыздар
1-кезең «Таныстыру»
2-кезең «Жарыс түрлері»
3-кезең «Олимпиада викторинасы»
4- кезең «Музыкалық үзіліс»
5-кезең «Марапаттау»

Әр команда өздерінің топтарын таныстырып ұранын айтады.

1 – топ «Барыс»
Барыс – топтан қалмай жарыс, Ура!

2 – топ «Сұңқар»
Көк аспанда қалықтап
Сұңқар тобы тек алға.
Шарықтай бер, шарықта!

**Жүргізуші:** Бақшада бүгін басталған
Дайын бол жарысқа
Жүгір, секір қалыспа,
Бір - бірінен жарыста

**Жарыс түрлері:**
**1.Эстафеталық ойын: «Футбол »**Ойынның шарты:

Ересектер футбол добын аяқпен теуіп кедергілер арасынан алып өту,

балалар қолдарына ұстап жүгіреді.

**2.Эстафеталық ойын: «Хоккей»** Ойынның шарты:

Шайбаны кедергілер арасынан алып өтіп, қақпаға еңгізу.

**3.Эстафеталық ойын: «Шаңғы жарысы»** Ойынның шарты:

Шаңғыны аяққа киіп жүгіру, кеглиды айналып басқа баламен ауысады.

**Викторина**

**1)Олимпиада жалауда не бейнеленген?**

5 түсті шығыршық.

**2)** **Жалаудағы 5 түсті шығыршық нені бейнелейді?**

Көк түс- Еуропа, Сары түс –Азия, қара- Африка, жасыл- Австралия және қызыл түс –Америка.

**3)Қандай Олимпиадалық ойындарды білесіңдер?**

Жазғы және қысқы Олимпиадалық ойындар.

**4) Жазғы Олимпиадалық ойындарға қандай ойын түрлері жатады?**

Жеңіл атлетика, судағы спорт түрлері.

**5) Қысқы Олимпиадалық ойындарға қандай ойын түрлері жатады?**

Хоккей, тау шаңғы спорты, биатлон,конькимен сырғанау, шаңғы жарысы.

**6)**[**Олимпиада ойындарының ұраны**](http://www.wikiwand.com/kk/%D0%9E%D0%BB%D0%B8%D0%BC%D0%BF%D0%B8%D0%B0%D0%B4%D0%B0_%D1%80%D3%99%D0%BC%D1%96%D0%B7%D0%B4%D0%B5%D1%80%D1%96)

 "тезірек, жоғарырақ, күштірек".

**4.Эстафеталық ойын: «Скелетон»** Ойынның шарты:

2 бала скейтбордқа жатып қарсы тұрған өз тізбегіне қарай «малтай» жылжып барады, кері қайтарда басқа баламен аусады.

Ересектер скейтбордтың үстіне отырып жүреді, кері қайтарда жүгіріп келеді.
**5.Эстафеталық ойын: «Биатлон»** Ойынның шарты:

Ойыншы шаңғыны аяққа киіп жүгіру, қолына қарды алып себетке лақтырады.

**6.Эстафеталық ойын: «Бобслей»** Ойынның шарты:

Капитандары шеңберге кіріп кеглиды айналып жүгіріп барып

1 ойыншыны алады да бірге жүгіріп қайтады.

**7.Эстафеталық ойын: «Баскетбол »** Ойынның шарты:

Допты бір қолымен жүргізу, қайтарда қолдарына ұстап жүгіру.

**Жүргізуші:** Көрсетті міне өз өнерін балалар,
Сайыстың да соңы жетіп таянар
Дені сау, мықты, епті, ақылды
Спорт сүйгіш боп өсіңдер, балалар!
Мінеки балалар, бүгінгі сайысымыздың соңына да келдік.
- Сендерге ойындар ұнады ма?
Жарайсыңдар, балалар!

Сайысымыздың жеңімпаздарын анықтайтын да уақыт келіп жетті.

Әділ қазылар алқасы бүгінгі сайысымыздың жеңімпаздарын анықтап болғанша әсем ән тыңдай тұрайық.

 **Музыкалық үзіліс.** **Ән : «Тамшылар»**

Әділқазылар төрағасы сөз алып, балалардың жетістіктерін жариялап, марапаттау рәсімін жүргізеді. Осы Олимпиадалық ойында «Достық» жеңгендігін жариялайды.

«Толағай» әуенімен балалар шығып айнала жүреді.

**Жүргізуші:** Бүгінгі «Жас олимпиадашылар» деп аталатын мерекелік шарамызды жабық деп жариялаймыз ! Осымен бүгінгі сайысымыз аяқталды. Келесі кездескенше сау болыңыздар!



